Rayuka 4 sun salwanta, Mutane 8 sun jikkata a wani Hatsari da ya auku a jihar Nasarawa ▷ Legit.ng
Rayuka 4 sun salwanta, Mutane 8 sun jikkata a wani Hatsari da ya auku a jihar Nasarawa
5 months ago 1450 views by Ishaq Ismail
Za ku ji cewa a ranar Juma'ar da ta gabata, aukuwar wani mummunan hatsarin Mota a babbar hanyar garin Akwanga zuwa garin Nasarawa ya salwantar da rayukan Mutane 4 yayin da Mutane 8 suka jikkata kamar yadda rahotanni suka bayyana.
Feustina Alagbe, shugaban hukumar FRSC mai kula da bayar da kariyar manyan hanyoyi reshen jihar, shine ya bayyana hakan yayin ganawarsa da manema labarai na jaridar Daily Trust a ranar da ta gabace mu.
Mista Alagbe ya bayyana cewa, wannan mummunan hatsari ya auku a tsakanin wasu Motoci biyu kirar kamfanin Volkswagen Sharon da kuma samfurin Peugeot dauke da fasinjoji 12.
Majiyar Legit.ng ta ruwaito cewa, an yi gaggawar garzaya da wadanda ibtila'in ya auku akan su zuwa asibitin kurkusa, inda Likitoci suka tabbatar da mutuwar 4 nan take.
KARANTA KUMA: 'Yan Takarar Gwamna 782 sun fara yakin neman zabe a yau Asabar
Ahmed Tukur, hadimi na musamman akan hulda da manema labarai ga gwamnan jihar Nasarawa, Umaru Tanko Al Makura, na daya daga cikin wadanda karar kwana ba ta cimma su ba inda a halin su ke ci gaba da samun kulawa a babbar cibiyar lafiyar ta garin Keffi.
Cikin wani rahoton mai nasaba da wannan da jaridar Legit.ng ta ruwaito ya bayyana cewa, aukuwar wani mummunan hatsari a ranar Alhamis din da ta gabata ya salwantar da rayukan Mutane 5 a babban birnin Abakaliki na jihar Enugu.
Nasarawa State News TodayArewaHausa NewsAbun Bakin Ciki
Art courses Code to check Airtel data balance Ankara styles for ladies Different types of African braids How to tie gele
7 minutes ago 33 views